钦定古今图书集成/理学汇编/学行典/第271卷 > 姜元
## 钦定古今图书集成/理学汇编/学行典/第271卷 > 姜元

按《明外史隐逸传》：“姜元，字元仲，吴江人。少博学嗜酒，
不就有司试，与长洲邢参游，慕好之。居于湖𣸣，未尝
轻诣人。或使其子弟学焉，亦时谢遣之。朝起，视盎中
粟，稍可给炊，即闭门吟诵。岁中存访故人，率不出百
里外。晚善黄鲁曾、徐繗繗，诗尚华美。元务雅淡，极意
陶炼，每成一篇，辄复弃去。著思再三，铓藻几尽，不为”
时流所知。或讽其少贬，执节愈坚，闻者莫不重之。